|  |
| --- |
| Jysk Jordhåndtering A/S  Savannevej 1  9220 Aalborg Øst |

18. juni 2021

**MP Virksomhedsmiljø**  
  
Miljø- og Energiforvaltningen  
Stigsborg Brygge 5  
9400 Nørresundby  
miljoeplan@aalborg.dk  
www.aalborg.dk  
  
Sagsnr.:   
2021-042213

Init.: PIM  
EAN nr.: 5798003742977  
  
Åbningstider:   
Mandag - onsdag

09.00 - 15.00

Torsdag

09.00 - 17.00

Fredag

09.00 - 14.00  
  
Send så vidt muligt elektronisk post til Aalborg Kommune

Vilkårsændring i henhold til miljøbeskyttelsesloven af Jysk Jordhåndtering A/S, Savannevej 1 9220, Aalborg Øst

**1. Aalborg Kommunes Afgørelse**Aalborg Kommune meddeler i medfør af § 33 i miljøbeskyttelsesloven, lovbekendtgørelse nr. 1218 af 25. november 2019 hermed vilkårsændring af vilkår 8 i Miljøgodkendelsen af 20. juni 2017 til opfyldning af en af Limfjordens inddæmmede arealer i forbindelse med udvidelse af Aalborg Havn.

Vilkår 8 ændres til:

Godkendelsen bortfalder senest, når det aktuelle inddæmmede areal er opfyldt, svarende til kote 2,5 meter over DNN.

Opfyldningen af lettere forurenet jord kan først ske efter der er etableret dæmninger med ren jord mod Limfjorden. Dæmningerne skal være anlagt i en højde på 2,5 meter over DNN. I midten af de 2 dæmninger mod Limfjorden skal der etableres en membran.

Opfyldningen mod dæmningerne skal ske med leret og kalkholdig jord.

Godkendelsen bortfalder **senest den 20. juni 2023**.

**1.1 Sagens Baggrund**Aalborg Kommune meddelte den 20. juni 2017 miljøgodkendelse til etablering af nyt havneareal gennem inddæmning af dele af Limfjorden og opfyldning af arealet med lettere forurenet jord jf. godkendelsesbekendtgørelsen, bilag 2, listepunkt K206.

Godkendelsen er tidsbegrænset til den 20. juni 2021. Projektet er dog ikke færdigt endnu og miljøgodkendelsen ønskes derfor forlænget med 2 år.

**1.2 VVM – screening**Aalborg Kommune har vurderet det ansøgte i forhold til Miljø- og Fødevareministeriets bekendtgørelse om miljøvurdering af planer og programmer og af konkrete projekter (VVM) i medfør af lovbekendtgørelse nr. 1225 af 25. oktober 2018. Aalborg Kommune har vurderet, at det ansøgte, ikke må antages at kunne få væsentlig indvirkning på miljøet, idet der udelukkende ændres på projektets tidshorisont. Grænseværdierne for den anvendte jord og den totale mængde jord ændres ikke.

**1.3 Offentliggørelse og klagevejledning**Miljøgodkendelsen vil blive annonceret og offentliggjort på Miljøstyrelsens hjemmeside for Digital MiljøAdministration (DMA) på: https://dma.mst.dk/.

Vilkårsændringen kan påklages til Miljø- og Fødevareklagenævnet af ansøgerne og enhver, der har individuel væsentlig interesse i sagens udfald, en række foreninger samt organisationer jf. miljøbeskyttelseslovens § 99 og 100.

Eventuel klage skal indgives via Klageportalen, som du finder et link til på forsiden af www.nmkn.dk. Klageportalen ligger på www.borger.dk og www.virk.dk. Hvor du også kan finde vejledning. Klagen sendes gennem Klageportalen til den myndighed, der har truffet afgørelsen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Klagefristen er 4 uger fra den dag afgørelsen er meddelt. Klagefristen udløber den 16. juli 2021. En eventuel klage har ikke opsættende virkning.

Eventuelt søgsmål (domstolsprøvelse) skal være anlagt inden 6 måneder efter, at afgørelsen er meddelt, eller - hvis sagen påklages - inden 6 måneder efter, at endelig afgørelse foreligger, jf. miljøbeskyttelseslovens § 101, stk. 1.

**2. Afgørelsens forudsætninger  
  
2.1 Lovgrundlag**Jysk Jordhåndtering A/S må ifølge § 33 i miljøbeskyttelsesloven, lovbekendtgørelse nr. 1218 af 25. november 2019 ikke etableres, udvides eller ændres, før Aalborg Kommune har meddelt godkendelse hertil, jf. også Miljøministeriets bekendtgørelse nr. 2255 af 29. december 2020, Godkendelsesbekendtgørelsen, bilag 2, listepunkt K206.  
  
**2.2 Aalborg Kommune, Miljøs bemærkninger**Aalborg Kommune har vurderet, at Jysk Jordhåndtering A/S kan fortsætte opfyldningen af det inddæmmede fjordareal endnu 2 år med henblik på at færdiggøre projektet og derved muliggøre den planlagte udvidelse af Aalborg Havn. En ændring af tidsfristen vurderes at have minimal miljøpåvirkning, idet der hverken ændres på de tilladte grænseværdier eller den totale tilkørte mængde jord.

|  |  |
| --- | --- |
| Venlig hilsen |  |
|  |  |
| Pia Mathiasen |  |
| miljøsagsbehandler |  |
|  |  |
| 3196 4482 |  |
| pia.mathiasen@aalborg.dk |  |
|  |  |
|  |  |
|  |  |
|  |  |
|  |  |
|  |  |
|  |  |

Kopi til: Port of Aalborg, Mikkel Guldhammer, Henrik Lybæk og Mette Schmidt